Pavardaunio tvenkinys
Pavardaunio tvenkinys – tvenkinys Lietuvoje, Varėnos rajone, 10 km į šiaurės vakarus nuo Varėnos. Sudarytas užtvenkus Dainavos (Vardaunios) upelį (Merkio intakas) 6,4 km nuo jo žiočių. Tvenkinio ilgis iš šiaurės vakarų į pietryčius – 0,83 km, plotis – iki 0,24 km. Altitudė 122 m. Šiaurinis krantas aukštokas. Pietiniame ir vakariniame krante stūkso Vardaunios miškas. Šiaurėje atiteka upelis iš už 0,67 km esančio Medvėko ežero. Pasroviui už 0,63 km telkšo Vardaunios ežeras. Šiauriniame krante įsikūręs Pavardaunio kaimas. Tvenkinys įrengtas 1986 m.